Príloha č. 2 – Zmluva o dielo

**Zmluva o dielo č. ………**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami

(ďalej len „ **Zmluva** “)

**Objednávateľ:**

**Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37828100

DIČ: 2021627333

Zastúpený: Ing. Ján Lunter

IBAN: SK92 8180 0000 0070 0038 9679

Bankové spojenie: štátna pokladnica

Kontaktná osoba: Mária Nováková

Telefón:

E-mail: maria.novakova@bbsk.sk

(ďalej len „ **Objednávateľ**”)

**Zhotoviteľ:**

Názov: ……………………………

Sídlo: ……………………………

IČO: ……………………………

DIČ: ………………………………

Zastúpený: ………………………….

IBAN:

Bankové spojenie:

Kontaktná osoba:

Telefón:

E-mail:

(ďalej len „**Zhotoviteľ**“ a spolu len ako „**Zmluvné strany**“)

**Článok č. 1**

**PREDMET ZMLUVY**

* 1. Predmetom Zmluvy je zo strany Zhotoviteľa záväzok na vykonanie diela „ **Vyznačenie cykloturistického značenia Pohronská hradná cesta**“ (ďalej ako „**Dielo**“) špecifikovaného v tejto Zmluve a zo strany Objednávateľa za vykonanie Diela riadne a včas podľa Zmluvy, záväzok na uhradenie ceny.
  2. Táto Zmluva sa uzatvára ako výsledok ..................... s možnosťou zadania zakázky ............... ................. podľa zákona č. 343/2015 Z. z. o verejnom obstarávaní v znení neskorších predpisov (ďalej „ZVO“), na predmet zákazky: .........................
  3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom k naplneniu záväzkov z tejto Zmluvy, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
  4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
  5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s vykonaním Diela, v ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.

**Článok č. 2**

**TECHNICKÉ PARAMETRE DIELA**

* 1. **Vyznačenie Diela**

Vyznačenie a osadenie, resp. montáž Diela, t. j. cykloturistického značenia je Zhotoviteľ povinný v zmysle normy STN 01 8028 Cykloturistické značenia, na trase Pohronská hradná cesta (Pustý Hrad – Ostrá Lúka v celkovej predpokladanej dĺžke 36,4 km, Odbočka na Hrad Žakýl – 3,0 km, Vyhne – Revište 8,7 km)

* 1. **Zameranie línie trasy**

Zhotoviteľ je povinný vykonať Dielo ako značenie v zmysle normy STN 01 8028 na základe rekognoskácie trasy Pohronská hradná cesta.

* 1. **Fotodokumentácia**V závislosti od dĺžky trasy je Zhotoviteľ povinný ku každej línii trasy priložiť 5 až 10 fotografií vo formáte jpg z priebehu trasy, ktoré zaznamenajú vykonanie Diela (fotodokumentácia vykonaných prác, ktorá bude zachytávať situáciu pred obnovou značenia a realizáciou infraštruktúry, situáciu po vykonaní značenia a realizácii infraštruktúry tak, aby bola možná kontrola vykonaných prác na Diele).
  2. **Požiadavky na spracovanie GPS**

Celá trasa musí byť Zhotoviteľom zaznamená spolu s bodmi osadenia (smerovníky, smerovky na gpx). Pred odovzdaním Diela musí byť implementovaná Zhotoviteľom do systému Outdoor active facility servise alebo GIS.

2.5. Rozsah a obsah Diela, ktoré je Zhotoviteľ povinný vykonať a dodať Objednávateľovi sa ustanovuje podľa špecifikácie a v rozsahu podľa Prílohy č. 1 – Predmet a špecifikácia zákazky.

2.6. Zhotoviteľ je povinný po vykonaní Diela predložiť **záverečnú správu**.

* 1. Zhotoviteľ je povinný kedykoľvek na žiadosť Objednávateľa bezodkladne poskytnúť písomné vysvetlenie týkajúce sa technických otázok a záležitostí Diela, ak takáto situácia nastane.

**Článok č. 3**

**TERMÍN PLNENIA DIELA**

1. Zhotoviteľ dodá Dielo najneskôr do 60 dní od účinnosti Zmluvy. Dielo sa považuje za odovzdané dňom podpísania preberacieho protokolu spolu s prílohami podľa tejto Zmluvy Objednávateľom.

**Článok č. 4**

**VYKONANIE DIELA A JEHO ODOVZDANIE**

1. Objednávateľ dodá Zhotoviteľovi zoznam a trasovanie existujúcich neregistrovaných cykloturistických trás vo formáte .gpx, tak aby bolo jasné, kde ich treba zamerať. Dodanie bude elektronickou formou. Objednávateľ má záujem poskytnúť Zhotoviteľovi vedenie týchto trás po verejne prístupných komunikáciách a zariadeniach, prípadne dodá povolenie jednorazového vstupu na tieto komunikácie a zariadenia za účelom GPS zamerania, pokiaľ to bude potrebné.
2. Technické parametre zamerania cykloturistických trás sú uvedené v Článku č.2 Zmluvy.
3. Kilometráž cyklotrás podľa Zmluvy je orientačná a uvedená z databázy Slovenského cykloklubu, ktorú uviedli subjekty realizujúce cyklotrasy. Medzi týmto a skutkovým stavom môže byt' rozdiel, pričom rozdiel nemá vplyv na vecné a finančné plnenie Zmluvy.
4. V prípade zániku niektorej trasy, alebo jej úseku, sa tento fakt uvedie v textovom popise skutkového stavu, bez príslušného zamerania GPS zrušenej trasy alebo jej úseku. Ak bola trasa alebo jej úsek pretrasovaný, zameria a popíše sa tento nový a reálny stav.
5. Vykonaním Diela Zhotoviteľom sa pre účely tejto Zmluvy považuje včasné, bezchybné, podrobné a úplné dokončenie Diela. Dielo sa považuje za dodané písomným prevzatím v preberacom protokole Objednávateľom. Objednávateľ predbežne posúdi Dielo pri jeho preberaní, v prípade ak má Dielo drobné vady, pri ktorých je Objednávateľ ochotný ho prevziať, zapíšu sa tieto vady do preberacieho protokolu a Zhotoviteľ sa zaviaže v stanovenej dodatočnej lehote na ich odstránenie. Objednávateľ sa môže rozhodnúť, že Dielo s vadami nepreberie.
6. Zhotoviteľ sa zaväzuje vyhotoviť preberací protokol v dvoch vyhotoveniach, pri dodaní celého Diela podľa tejto Zmluvy a k nemu priložiť záverečnú správu, fotodokumentáciu a gpx. Uvedenú dokumentáciu zhotoviteľ zašle elektronicky na [podatelna@bbsk.sk](mailto:podatelna@bbsk.sk) a email maria.novakova@bbsk.sk.
7. Zhotoviteľ' je povinný odovzdať' Dielo v zmysle podmienok Zmluvy. V prípade že Objednávateľ' bude požadovať doplnenie alebo prepracovanie predmetného Diela z dôvodov chýb a nedostatkov v zmysle tejto Zmluvy (o tom, či je Dielo vyhotovené riadne, rozhoduje Objednávateľ), je Zhotoviteľ povinný toto Dielo bezodplatne a bezodkladne, najneskôr do lehoty, ktorú mu stanoví Objednávateľ, opraviť, doplniť, alebo úplne prepracovať.
8. Objednávateľ sa zaväzuje, že počas vykonávania Diela poskytne Zhotoviteľovi na jeho písomnú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto Zmluvy.
9. Zhotoviteľ je povinný pri zhotovovaní Diela postupovať s odbornou starostlivosťou, spolupracovať s Objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi a ich požiadavky resp. pripomienky zapracovať do Diela.
10. Zhotoviteľ je povinný postupovať pri zhotovovaní Diela za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a Prílohách k Zmluve, požiadaviek a pokynov Objednávateľa.
11. Zhotoviteľ’ zodpovedá za to, že Dielo je zhotovené v najvyššej kvalite podľa požiadaviek Zmluvy a že počas plynutia záručnej doby bude mať okrem súladu s požiadavkami Zmluvy aj vlastnosti podľa Zmluvy.
12. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a za škody s tým súvisiace. Pokiaľ Zhotoviteľ použije na vykonanie Diela tretie osoby, v plnej miere zodpovedá za ich činnosť, akoby túto vykonával sám.
13. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Zhotoviteľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona na každý a všetky spôsoby použitia Diela, najmä každý a všetky spôsoby použitia v zmysle ustanovenia § 19 ods. písm. a) až f) autorského zákona, tak aby Dielo alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia Diela, Objednávateľovi právo udeliť tretej osobe súhlas na použite Diela v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Zhotoviteľa v zmysle tohto bodu tohto článku (odmena za udelenie licencie v zmysle § 69 autorského zákona) je zahrnutá v celom rozsahu v Cene za Dielo podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.

**Článok č. 5**

**CENA A FAKTURÁCIA DIELA**

1. Dohodnutú cenu je Objednávateľ povinný uhradiť Zhotoviteľovi na základe faktúry vystavenej Zhotoviteľom po riadnom a včasnom odovzdaní a prevzatí celého Diela Objednávateľom na základe preberacieho protokolu s prílohami, podpísaného Objednávateľom. Faktúry budú vystavené v 2 origináloch poštou na podateľňu BBSK alebo na email podatelna@bbsk.sk a email maria.novakova@bbsk.sk..
2. Cena Diela v zmysle Zmluvy:..................€ (slovom: ................ ) s DPH (ďalej ako „**Cena**“).
3. Dohodnutá Cena je konečná a zahŕňa už všetky náklady na vykonanie prác a všetky náklady Zhotoviteľa vynaložené na vykonanie Diela.
4. Splatnosť Zhotoviteľom vystavenej faktúry je do 14 pracovných dní odo dňa doručenia faktúry.
5. Vystavená faktúra musí obsahovať tieto údaje:

* obchodné meno, sídlo, IČO Zhotoviteľa a údaje Objednávateľa
* číslo Zmluvy o dielo
* dátum vyhotovenia a splatnosť faktúry
* číslo faktúry
* označenie peňažného ústavu a číslo účtu Zhotoviteľa
* pečiatka a podpis osoby oprávnenej fakturovať v mene Zhotoviteľa.

1. V prípade, že faktúra nebude obsahovať' uvedené náležitosti , je Objednávateľ oprávnený vrátiť ju Zhotoviteľovi na doplnenie. V takom prípade sa zastavuje lehota splatnosti a nová lehota začne plynúť doručením oprávnenej faktúry Objednávateľovi.
2. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, Objednávateľ je oprávnený vrátiť faktúru Zhotoviteľovi na doplnenie. Vrátením faktúry sa preruší splatnosť faktúry a nová lehota splatnosti začína plynúť od doručenia novej faktúry.
3. Faktúra sa považuje za zaplatenú dňom odoslania úhrady na účet Zhotoviteľa.

**Článok č. 6**

**VADY DIELA A SANKCIE**

1. Zhotoviteľ zodpovedá za vady, ktoré má Dielo v čase jeho odovzdania Objednávateľovi a to aj vtedy, ak tieto vady vyjdú najavo až neskôr, počas záručnej doby.
2. Zmluvné strany sa dohodli, že záručná doba je minimálne 12 mesiacov. Ak Objednávateľ počas záručnej doby zistí na Diele vady, po ich oznámení aspoň emailom Zhotoviteľovi, je Zhotoviteľ ich bezodplatne a bezodkladne odstrániť. Zhotoviteľ je povinný odstrániť vady Diela najneskôr do 30 dní od doručenia aspoň emailového oznámenia o vadách Zhotoviteľovi od Objednávateľa.
3. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
4. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Dielo.
5. Oznámenie vád a nedorobkov v záručnej dobe musí byť podané elektronicky alebo písomne bez zbytočného odkladu potom, čo vady a nedorobky Objednávateľ zistil.
6. Zmluvné strany sa dohodli, že ak Zhotoviteľ nedoplní alebo neprepracuje Dielo alebo jeho časť (neodstráni vady a nedorobky) vôbec alebo v lehote najneskôr do 30 kalendárnych dní odo dňa doručenia výzvy Objednávateľa Zhotoviteľovi, rovnako ak Zhotoviteľ poruší akúkoľvek inú povinnosť z tejto Zmluvy, Zhotoviteľ zaplatí Objednávateľovi jednorazovú zmluvnú pokutu vo výške 5 % z Ceny Diela uvedenej tejto Zmluve, aj opakovane, za každé porušenie Zmluvy, splatnú v lehote do 7 kalendárnych dní odo dňa doručenia aspoň emailovej výzvy Objednávateľa na zaplatenie zmluvnej pokuty.
7. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Zhotoviteľa a Cenu Diela.
8. Zhotoviteľ’ nezodpovedá za vady, ktoré boli spôsobené použitím podkladov prevzatých od Objednávateľa a:

a/ ak Zhotoviteľ’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky Objednávateľa na náhradu škody alebo na odstúpenie od Zmluvy.
3. V prípade omeškania s vykonaním Diela podľa tejto Zmluvy, má Objednávateľ právo na úrok z omeškania vo výške 0,05% Ceny Diela za každý kalendárny deň omeškania.
4. V prípade omeškania Objednávateľa s úhradou faktúry si môže Zhotoviteľ uplatniť úrok z omeškania vo výške 0,02 % Ceny Diela za každý kalendárny deň omeškania.

**Článok č.7**

**VYUŽITIE SUBDODÁVATEĽOV**

* 1. Zhotoviteľ predkladá v Prílohe tejto Zmluvy zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
  2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
  3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Zhotoviteľ zaväzuje bez výhrad rešpektovať.
  4. Povinnosti uvedené v bodoch 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
  5. Zhotoviteľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
  6. Zmluvné strany sa dohodli za účelom zabezpečenia všetkých povinností Zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany Zhotoviteľa má Objednávateľ okrem práva odstúpiť od Zmluvy aj nárok na zmluvnú pokutu vo výške 5% z Ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy Zhotoviteľom, a to aj opakovane.
  7. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Zhotoviteľa a Cenu Diela. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinností podľa tohto článku Zmluvy.

**Článok č.8**

**REGISTER PARTNEROV VEREJNÉHO SEKTORA**

* 1. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:

1. dňom právoplatného rozhodnutia registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
2. dňom právoplatného rozhodnutia registrujúceho orgánu o  pokute uloženej Zhotoviteľovi podľa § 13 ods. 2 Zákona o RPVS,
3. ak je Zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
   1. V prípade, že nie je splnená povinnosť podľa § 11 ods. 2 Zákona o RPVS, alebo ak je Zhotoviteľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20% z celkovej hodnoty plnenia podľa tejto Zmluvy.

**Článok č. 9**

**UKONČENIE ZMLUVY**

* 1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy.
  2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
  3. Ak Zhotoviteľ koná v rozpore s touto Zmluvou, súťažnými podkladmi, právnymi predpismi a na aspoň emailovú výzvu Objednávateľa toto konanie a jeho následky v určenej lehote neodstráni, je Objednávateľ oprávnený od Zmluvy odstúpiť.
  4. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane. Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.

**Článok č.10**

**ZÁVEREČNÉ USTANOVENIA**

10.1. Zmluva je vypracovaná v dvoch vyhotoveniach, pre každú Zmluvnú stranu jedno vyhotovenie. Zmluva je platná dňom jej podpisu oboma Zmluvnými stranami a účinná dňom nasledujúcim po jej zverejnení v zmysle § 47a zákona č. 40/1964 Zb. Občianskeho zákonníka v znení neskorších predpisov.

* 1. Zmluvné strany vzájomne prehlasujú, že túto Zmluvu uzavreli slobodne a vážne, nie za nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto Zmluvy, že si ju riadne prečítali a pochopili a na znak súhlasu s jej obsahom ju vlastnoručne podpisujú.
  2. V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v úvode Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala. Toto ustanovenie neplatí, ak sa Zmluvné strany v Zmluve dohodnú inak.
  3. Dielo zhotovené Zhotoviteľom na základe Zmluvy je odovzdaním vlastníctvom Objednávateľa. Objednávateľ je ako jediný je oprávnený s Dielom nakladať.
  4. Všetky prípadné spory, ktoré vzniknú v spojení s touto Zmluvou sa budú riešiť pokusom o zmier. Zmeny v Zmluve je možné uskutočniť len po vzájomnej dohode obidvoch Zmluvných strán.
  5. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami Zmluvných strán.
  6. Zhotoviteľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Zhotoviteľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
  7. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
  8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
  9. Neoddeliteľnou súčasťou tejto Zmluvy sú:

Príloha č. 1 - Predmet a špecifikácia zákazky

Príloha č. 2 - Špecifikácia ceny z ponuky Zhotoviteľa.

Príloha č. 3 - Zoznam subdodávateľov/čestné vyhlásenie že na predmet Zmluvy nebudú využití subdodávatelia.

V Banskej Bystrici, dňa .....................2021 V ..........................., dňa ...............2021

.......................................................... ................. ....................................

Za Objednávateľa: Za Zhotoviteľa: